open-index/open-wikipedia-markdown huggingface dataset:
D

**D** je štvrté písmeno latinskej abecedy.

## História
Vývoj písmena „D“ možno sledovať v histórii:

## Rôzne významy D
**D** môže  byť:
* **v [[Informatika|Informatike]]:**
** programovací jazyk D
* **v [[Matematika|matematike]]:**
** symbol operátoru derivácie (d)
** symbol parciálneho diferenciálu (∂)
** označenie priemeru, napr. kružnice (*d*) 
** v štvoruholníku je *d* strana medzi vrcholmi *D* a *A* 
** rímska číslica 500 (D)
* **vo [[fyzika|fyzike]]:**
** značka jednotky dipólového momentu debye (D)
** značka jednotky optickej mohutnosti dioptrie (D)
** značka difúzneho koeficientu (*D*)
* v **[[Chémia|chémii]]:**
** značka izotopu vodíka deutéria (D)
* **v [[Sústava SI|sústave SI]]:**
** značka vedľajšej jednotky času dňa (d)
** značka predpony SI pre 1/10 *deci* (d)
* **v [[Astronómia|astronómii]]:**
** jeden zo spektrálnych typov hviezd (D)
* **vo výžive:**
** vitamín D (kalciferol)
* **v [[Doprava|doprave]]**:
** označenie diaľnic na Slovensku a Česku (D1, D2 atď.)
** označenie služobného alebo batožinového železničného vozňa alebo oddielu (D)
* **v [[Účtovníctvo|účtovníctve]]**:
** skratka pre dal, pravú stranu účtu
* **v [[Hudba|hudbe]]:**
** druhá nota stupnice C dur (D)
** názov albumu skupiny Big Bang, pozri D (album, Big Bang)

## Iné projekty

Kategória:Písmená latinskej abecedy
Jana Dukátová

**Jana Dukátová** (* 13. jún 1983, Bratislava) je slovenská kajakárka. Majsterka sveta vo vodnom slalome z roku 2006 a historicky prvá majsterka sveta v kategórii canoe ženy z roku 2010.

Víťazka seriálu svetového pohára 2009, 2010, 2011, 2013, trojnásobná majsterka Európy do 23 rokov, akademická majsterka sveta. Na olympijskych hrách v Londýne 2012 skončila na 6. mieste. Na OH v Rio de Janeiro skončila na 4. mieste. Od roku 2004 je pravidelnou členkou reprezentačného družstva vodných slalomárov SR. Zároveň je členkou olympijského "Top tímu" Slovenska a pôsobí vo vrcholovom strediskuNárodné športové centrum. Jana Dukátová je zverenkyňa trénera Roberta Orokockého, pod vedením ktorého trénuje od roku 2001. Jej rodiskom je Bratislava a domovským tréningovým centrom areál s divokou vodou v Čunove. Na majstrovstvách Európy 2010 v Čunove sa jej podarilo získať medailu v každej kategórii, ktorej sa zúčastnilazlato v K1, striebro v C1 a bronz v hliadkach 3 x K1. V rokoch 2014 a 2015 skončila v seriáli svetového pohára na druhom mieste a v rokoch 2016 a 2017 na 3. mieste. 

Jana Dukátová bola v roku 2006 ocenená Cenou Ondreja Nepelu udeľovanej Slovenským olympijským výborom športovcom mladším ako 23 rokov s výraznou športovou perspektívou.

náhľad|vľavo|upright=1.4|Jana Dukátová (2019)

## Referencie

## Iné projekty

## Externé odkazy
* Jana Dukátová - oficiálne webové sídlo 

Kategória:Slovenskí kajakári
Kategória:Slovenskí kanoisti
Kategória:Slovenskí olympionici
Kategória:Slovenskí vodní slalomári
Kategória:Osobnosti z Bratislavy
Sandberg

**Sandberg** (alebo **Pieskovec**) je významná paleontologická lokalita, nachádzajúca sa na území mestskej časti Devínska Nová Ves. Leží na juhozápadnom okraji chránenej krajinnej oblasti Malé Karpaty a je súčasťou Národnej prírodnej rezervácie Devínska Kobyla. Lokalita bola objavená pri ťažbe piesku.

Lokalitu vyhlásili za chránené nálezisko s rozlohou  roku 1964. Už nasledujúceho roku bola rozšírená a premenovaná na Štátnu prírodnú rezerváciu Devínska Kobyla, o rozlohe . Roku 1986 sa chránená plocha rezervácie rozrástla na . Posledná zmena prišla 1. januára 1995, kedy bola premenovaná na Národnú prírodnú rezerváciu Devínska Kobyla, s najvyšším stupňom ochrany.

Dôvodmi ochrany je najmä výskyt bohatej teplomilnej flóry a fauny (najmä hmyzu); výskyt pieskomilnej kveteny a výskyt druhov čeľade vstavačovitých rastlín, vďaka ktorým patrí k najvýznamnejším lokalitám na Slovensku.

## Geológia
náhľad|vpravo|Geologická stavba Sandbergu
Sandberg tvoria horninové zvyšky treťohorného mora, ktoré sa rozprestieralo vo Viedenskej panve. Na vápence z obdobia jury a spodnej kriedy (asi pred 160 - 180 miliónmi rokov) boli pri mohutnom zdvihnutí (transgresii) mora (pred zhruba 14 - 16 miliónmi rokov) vodorovne uložené piesky s vložkami štrkopieskov, pieskovce a brekcie. V pieskovcovej stene sú viditeľné vodorovné lavice odolnejších hornín - pieskovcov a litotamniového vápenca. Na svahoch a úpätí pieskoviska sú napadané mohutné bloky (balvany) z pieskovca a piesčitého litotamniového vápenca, ktoré tam zostali po poslednom komorovom odstrele.

## Paleontológia
Na Sandbergu sa našlo okolo 300 druhov skamenelín ulitníkov, lastúrnikov, ježoviek, hubiek, dierkavcov, ale aj väčších morských a suchozemských živočíchov. Boli tu nájdené početné zuby žralokov a kostnatých rýb, pozostatky korytnačiek, stavec veľryby (), fragmenty kostier opíc ( alebo ), tuleňa (), nosorožca srstnatého, jaskynného medveďa a vtákov. Výskyt ježoviek a žralokov poukazuje na normálnu slanosť neogénneho mora. Prítomnosť červených litotamniových rias zase na hĺbku do .

## Flóra
Súčasná flóra tejto lokality je zastúpená viacerými ohrozenými a chránenými druhmi. Rastú tu napríklad: smldník piesočný (), pre ktorý je to na Slovensku jediná lokalita výskytu, a ďalšie: kurička sivastá (), gypsomilka metlinatá ().

## Fauna
V strmých pieskových svahoch Sandbergu a v okolitých pieskových zrázoch hniezdi Včelárik zlatý, ktorý si v piesku stavia až 1m hlboké hniezda.

## Ochrana prírody
V roku 2021 dobrovoľníci v spolupráci so Štátnou ochranou prírody stĺpikmi vyznačili koridor pre turistov. Má pribudnúť kamerový dohľad, orientačné mapy a informačné tabule.

## Dopravné spojenie

## Referencie

## Iné projekty
.

## Externé odkazy

* Panoramatické fotografie zo Sandbergu

Kategória:Devínska Nová Ves
Kategória:Malé Karpaty
Kategória:Paleontologické lokality na Slovensku
Kategória:Turistická značkovaná trasa číslo 2461
Skopus

**Skopus** (hebr.   *Har ha-Cofim*, arab.  *Džabal al-Mašárif* alebo  *Džabal Skúbus*, angl. *Mount Scopus*) je vrch vo východnom Jeruzaleme. 

Má výšku , smerom na západ je obrátený k Starému mestu, smerom na východ k Júdskej púšti. Pútnici prichádzajúci do mesta zo severu z vrchu Skopus po prvýkrát uzreli Staré mesto a Jeruzalemský chrám - odtiaľ pochádza jeho názov v hebrejčine (doslova *Hora pozorovateľov*) aj v gréčtine ( - *vyhliadka*). Skopus je známy ako strategické bod obrany Jeruzalema: odtiaľ plánovali rímske légie v roku 70 útok na mesto.

Na rozdiel od zvyšku východného Jeruzalema, vrch Skopus existoval počas Prvej arabsko-izraelskej vojny ako izraelská exkláva na jordánskom území. Príslušnosť vrchu Skopus k Izraelu je medzinárodne uznávaná. Dnes leží Skopus v rámci oficiálnych izraelských hraníc Jeruzalema.

Na vrchu Skopus sa nachádza kampus Hebrejskej univerzity a nemocnica Hadassa.

## Galéria

File:HebrewU-MtScopus.JPG|Hebrejská jeruzalemská univerzita
File:Har Hatsofim IMG 7790.jpg|Hrob Nicanor
File:הגן הבוטני הלאומי ע"ש מונטגיו למפורט - הר הצופים.jpg|Národná botanická záhrada Izraela 
File:Bezalel.jpg|Becalelova akadémia umenia a dizajnu


## Iné projekty

Kategória:Vrchy v Jeruzaleme
Kategória:Cintoríny v Jeruzaleme
Zuzana Malíková

**Zuzana Malíková** (* 2. august 1983, Nové Zámky) je slovenská atlétka, ktorá sa zameriava na chôdzu. Na Majstrovstvách Európy v atletike 2006 vo švédskom Göteborgu dosiahla nový národný rekord v chôdzi na 20 km časom 1:32,14. V uvedených pretekoch obsadila 13. miesto. Jej trénerom bol Jozef Malík. Aktívnu kariéru ukončila v roku 2011 pre stratu motivácie. Momentálne žije v Írsku. 

Kategória:Slovenskí chodci
Kategória:Osobnosti z Nových Zámkov
Kategória:Držitelia slovenských národných rekordov
Kategória:Slovenskí olympionici
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Sandberg (rozlišovacia stránka)

**Sandberg** môže byť:
*paleontologická lokalita v Bratislave, pozri Sandberg
*sídlo v Nemecku:
** obec v okrese Rhön-Grabfeld v Bavorsku, pozri Sandberg (Bavorsko)
** časť mesta Flensburg
** časť obce Krumstedt
** časť mesta Gersfeld v okrese Fulda
** časť obce Kublank v okrese Mecklenburg-Strelitz v Mecklenbursku-Predpomoransku
* výrobca elektrických gitár, pozri Sandberg (gitara)
* časté priezvisko, napr.:
**Herbert Sandberg, nemecký grafik a karikaturista
**Martin Sandberg  (* 1971), producent pop music a skladateľ
**Sheryl Sandbergová, viceprezidentka Global Online Sales and Operations v Google
**Per Sandberg (*1960), nórsky politik
**Ryne Dee Sandberg (*1959), bývalý americký basketbalista
**Erling Sandberg (*1879 – 1956), nórsky politik počas 2. sv. vojny
**Jared Lawrence Sandberg (*1978), americký basketbalista
**Tom Sandberg (*1955), nórsky lyžiar
**Dr. Avery A. Sandberg, americký vedec
**Karl Ludwig Fridolin von Sandberger (1826 – 1898), nemecký paleontológ a geológ
**Inger a Lasse Sandberg, švédki autori detskej literatúry
Cryolophosaurus

***Cryolophosaurus*** bol veľký dravý dinosaurus dosahujúci dĺžku okolo 6 až 8 metrov. Známy je z nekompletnej kostry a ďalších ešte neopísaných pozostatkov. Žil pred 190 až 185 miliónmi rokov na území dnešnej Antarktídy. Jediný druh je ***Cryolophosaurus ellioti***.

## Opis
Išlo o pomerne pevne stavaného dravca vybaveného dlhými zadnými končatinami, krátkymi, no silnými prednými končatinami s troma prstami opatrenými silnými pazúrmi a veľkou, vysokou lebkou s rozľahlými odľahčovacími otvormi. Kostený hrebeň, tiahnúci sa od očníc smerom k nozdrám, typický pre neskoršie karnosaury, nebol vyvinutý. Namiesto neho disponoval unikátnym kosteným hrebeňom, ktorý ho odlišoval od ostatných dravých dinosaurov už na prvý pohľad. Vyrastal z priestoru medzi očami a týčil sa smerom do hora. Kvôli podobnosti tohto hrebeňa s účesom typickým pre Elvisa Presleyho bol tento dinosaurus neformálne známy ako **„Elvisaurus“**.

## Spôsob života
Kryolofosaurus obýval pobrežné lesy Antarktídy spolu s veľkými prosauropódmi podobnými plateosaurovi, inými teropódmi a pterosaurami. Začiatkom jury prevládala síce teplejšia klíma než dnes a aj samotná Antarktída bola o niečo bližšie k rovníku, teploty však boli vysoké. Podľa nových štúdií dolná hranica teploty v pobrežných oblastiach zasahovala pod bod mrazu, pričom ešte väčšie zimy panovali vo vnútrozemí. Dinosaury tak boli schopné existovať aj v nízkych teplotách zahŕňajúcich dokonca aj prítomnosť snehu. 

Kryolofosaurus lovil pravdepodobne pestrú škálu živočíchov, možno zahŕňajúcu aj veľké prosauropódy (rod Glacialisaurus).

Kostený hrebeň bol pomerne krehký, nevhodný pre účel zbrane a používanie v súbojoch. Slúžil pravdepodobne na lákanie pozornosti samíc, pričom mohol byť pestro sfarbený.

## Systematika
Klasifikácia rodu Cryolophosaurus je problemtaická, vyznačoval sa totiž zmesou vyspelých a archaických znakov. Pôvodne bol radený do skupiny Ceratosauria. Neskôr ho začala väčšina odborníkov považovať za jedného z najstarších zástupcov skupiny Tetanurae. V súčasnosti prevláda názor, že Cryolophosaurus bol vývojovo primitívny teropód blízky rodu Dilophosaurus.

## V kultúre
Kryolofosaurus sa objavuje v prvej epizóde amerického televízneho dokumentu Dinosaur Revolution z roku 2011.

## Galéria

Súbor:CryolophosaurusDB.jpg|Rekonštrukcia výzoru.
Súbor:Cryolophosauru Japan.jpg|Rekonštrukcia kostry kryolofosaura.


Kategória:Theropoda
Kategória:Jurské dinosaury
Kategória:Dinosaury z Antarktídy
Giberelín

náhľad|252px|GA1, pravdepodobne najbežnejší rastlinný giberelín 
náhľad|252px|GA3, prvý objavený giberelín tvorený hubou ''Giberella fujikuroi''. Od rastlinného GA1 sa odlišuje jednou dvojitou väzbou. Podobnosť týchto látok je príčinou ich podobného účinku v rastlinách

**Giberelíny** sú rastlinné hormóny zodpovedné hlavne za výšku rastlín. Prvý giberelín, kyselinu giberelovú (GA3) izoloval v roku 1956 japonský biológ Teijiro Yabuta, z huby *[[Giberella fujikuroi]]*. Huba spôsobuje chorobu nazývanú „bakanae“, ktorá sa prejavuje prehnaným rastom rastlín ryže do výšky, potom žltnutím a úhynom.

Najtypickejší pre rastliny je giberelín GA1.

## Syntéza giberelínov

Giberelíny sú izoprenoidy, syntetizované v rastlinách v tvz. terpenoidnej dráhe kde sa z 3 molekúl acetylkoenzýmu A vytvorí kyselina mevalónová. Ďalším medziproduktom (a základnou jednotkou) je päťuhlíkový izopentenyl pyrofosfát (IPP). Giberelíny sú diterpény, takže ich základná kostra obsahuje 4 jednotky IPP, spolu 20 atómov uhlíka. Uhlíkový reťazec podlieha cyklizácii v proplastidoch meristémov. Syntéza sa ukončuje v endoplazmaticom retikule. Pre biologickú funkciu giberelínov je veľmi dôležitá poloha hydroxylových skupín.

Giberelíny sa tvoria hlavne v semenách, a meristémoch koreňov, alebo mladých listov. Môžu sa však tvoriť aj v iných bunkách, najmä pri nedostatku cukru, alebo pri kyslíkovom strese.

Inaktivácia giberelínov (na skladovacie účely) je možná ich konjugáciou s glukózou.

## Fyziologické účinky giberelínov
Najvýraznejším prejavom účinkov giberelínov je podpora predlžovacieho rastu stoniek. Rastliny tvoriace ružicu prízemných listov majú v nich zväčša málo giberelínov, pri ich umelom dodaní môžu vytvoriť vysokú stonku. Naopak rastliny s vysokou stonkou (s veľkou vzdialenosťou jednotlivých listov), majú prirodzene vysokú hladinu giberelínov.

Giberelíny (GA9) podporujú kvitnutie niektorých druhov, najmä tých ktoré kvitnú v chladnejšom období roka.

Aktivujú klíčenie semien. V semenách sa často nachádza väčšie množstvo GA12, ktorý je neaktívny. Z neho sa však môže rýchlo vytvoriť aktívna forma, ktorá napomáha v prvých fázach klíčenia. Tvorba aktívnych giberelínov je často aktivovaná chladom. Bez pôsobenia chladu niektoré semená neklíčia (potrebujú odpočinok v chlade - dormanciu). Ak im však umelo dodáme aktívne giberelíny, pôsobenie chladu nie je potrebné.

Giberelíny tiež môžu podporovať rast niektorých plodov, prípadne oddialiť ich starnutie.

Kategória:Rastlinné hormóny
Pisanosaurus

**Pisanosaurus** bol malý (len približne jeden meter dlhý), vývojovo veľmi primitívny vtákopanvový dinosaurus. Žil vo vrchnom triase (pred približne 228 až 216 Ma) na území dnešnej Argentíny. Je jediným zástupcom rovnomennej čeľade **Pisanosauridae** a jeho jediným druhom je **Pisanosaurus mertii**. 

Predstavoval dvojnohého živočícha prispôsobeného na rýchly beh. V čeľustiach mal zuby tak natesnané, že vytvárali akési ostrie. Známy je z úlomkov lebky a ostatných častí tela. Objavili sa názory, že pozostatky pripísané tomuto dinosaurovi sú v skutočnosti chimérou a teda patria viacerým živočíchom.

## Galéria

Súbor:PisanosaurusROM1.JPG|Rekonštruovaná kostra v kanadskom Royal Ontario Museum


## Referencie

## Pozri aj
* Lesothosaurus

Kategória:Vtákopanvové dinosaury
Kategória:Triasové dinosaury
Kategória:Dinosaury z Južnej Ameriky
Tfilin

thumb|300px|Správne nasadené ''tfilin šel jad''
[thumb|300px|Chasidi z hnutia [Chabad Ľubavič pomáhajú nasadzovať tfilin záujemcom na ulici]]
**Tfilin** (hebr. תפלין), po grécky nesprávne **fylaktéria**, sú remienky, ktoré používajú židia pri rannej modlitbe. Každý žid používa dva druhy tfilin: *tfilin šel roš*, ktoré sa nasadzujú na hlavu, a *tfilin šel jad*, ktoré sa obväzujú okolo ruky. Oba druhy pozostávajú z čiernej škatuľky (*bejt ha-tfilin*), v ktorej sú uložené verše z Tóry (Exodus 13,1-10 a 11-16; Deuteronómium 6,4-9 a 11,13-21) a kožených remienkov, ktoré sú k nim pripevnené. 

Výraz fylaktéria považujú židia za urážlivý, pretože v preklade znamená *„ochranné amulety“*. Obe slová - *tfilin* aj *fylaktéria* - sa v slovenčine používajú ako *pomnožné* podstatné mená.

## Použitie tfilin
Každý žid mužského pohlavia starší ako 13 rokov je povinný nasadzovať si tfilin pri rannej modlitbe. Na šabat a vo sviatok sa tefilin nenasadzujú. Na Tiša be-av sa tfilin nasadzujú pri popoludňajšej modlitbe. Ženy nie sú povinné nasadzovať si tfilin. Niektoré rané tradície to síce umožňovali (pozri traktát *Eruvin 96a* v Babylonskom Talmude) a existovali legendy o ženách, ktoré si tfilin nasadzovali (napr. Rašiho dcéry, alebo Saulova dcéra a Dávidova manželka Michol), všeobecne sa však od tejto praxe odrádzalo. Neskoršie autority, predovšetkým aškenázske, dokonca nasadzovanie tfilin ženám výslovne zakázali. Moderné prúdy v judaizme uznávajú, že nasadzovanie tfilin ženami je prípustné a niektoré to dokonca výslovne podporujú.

## Postup nasadzovania tfilin
Najprv sa nasadzujú *tfilin šel jad*. Škatuľka má byť umiestnená na vnútornej strane ľavého ramena, nad lakťom, v úrovni srdca (nad piatym rebrom). Aj keď sa ruka uvoľní, tfilin musí ostať blízko srdca. Ľaváci (u aškenázskych Židov definovaní ako osoby, ktoré *píšu* ľavou rukou; u Sefardov zasa ako osoby, ktoré viac používajú ľavú ruku pri práci), si tfilin nasadzujú na pravé rameno. Ľudia, ktorí majú iba jednu ruku, si tfilin nasadzujú na ňu.

Tfilin sa pripevnia na holé rameno a remienok sa sedemkrát obtočí okolo predlaktia. Potom sa nasadzujú *tfilin šel roš*, bejt ha-tfilin sa umiestni doprostred čela medzi oči, nesmie byť pod úrovňou vlasov, uzol na remienkoch sa urobí vzadu a ich konce sa prehodia dopredu cez rameno.

Nakoniec sa remienky obtočia okolo zápästia do tvaru hebrejského písmena **ש** (v spojení s tvarmi ostatných uzlov vznikne slovo שדי - *Šaddaj* - jedno z Božích mien) a trikrát okolo prostredníka. 

Nasadzovanie tfilin sprevádza nasledujúce požehnanie: ''„Požehnaný si Hospodine, Bože náš, kráľ sveta, za to, že si nás posvätil svojimi príkazmi a nariadil si nám nasadzovať si tfilin.“

## Iné projekty

## Externé odkazy
* Tfilin na stránkach Jewish Virtual Library (angl.)
* Ako si správne nasadzovať tfilin (angl.)

Kategória:Judaizmus
Kategória:Hebrejské slová a frázy
Kategória:Náboženské odevy
Klub nespravodlivo plešatých

**Klub nespravodlivo plešatých** je občianske združenie na Slovensku združujúce plešatých.

## Aktivity
Klub nespravodlivo plešatých je slovami jeho členov recesistický klub združujúci „plešatých“. Organizuje kultúrno-spoločenské akcie, výstavy kresleného humoru, turistické pochody, futbalové turnaje a pododobne. Existuje aj Holovlasé divadlo Jozefa Webera, futbalový tím FC PLEŠINA KNP, ktorý chce skončiť na každom turnaji na poslednom mieste. Niektorí členovia sa zúčastňujú na turisticko-pivnom pochode KUKANOVA DESINA. 

Klub organizuje súťaž MR.PLEŠINA. Pre súťažiacich je vždy pripravených niekoľko disciplín, napríklad promenáda v slipoch. Súťaž hodnotí ženská porota. 

Podľa rozsahu straty vlasového porastu sa členovia delia na: 
# Kolenáči – privilegovaná kasta, v hierarchii Klubu postavená najvyššie
# Kompletne riedki – ojedinelé zjavy, rarity, vysoko vážení členovia, výstavné kusy
# Vysoké čelá resp. kútikári – nádejní, perspektívni členovia
# Prehadzovačkári – typ čalfa – títo členovia sú často terčom posmeškov ostatných, pretože sa snažia svoj skvost zakrývať
# Úplne holé hlavy – tzv. Kojakovci
# Spravodlivo plešatí – tí ktorí oplešateli až po 33. roku

## Niektorí členovia
* Peter Lipa (spevák)
* Marián Kochanský (spevák – skupina Lojzo)
* Vašo Patejdl (spevák)
* Peter Bzdúch (herec)
* Ivan Bella (slovenský kozmonaut)
* Alexander Vencel ml. (bývalý reprezentačný futbalový brankár)
* Miloš Šnajdr (majster sveta)
* Ján Hubinský (sochár)
* František Bojničan (karikaturista)
* Vlado Pavlík(karikaturista)
* Karol Klimeš (karikaturista)
* Ivan Vojtek ml.
* Martin Sarvaš
* Marián Labuda ml.
* Petr Novotný (zabávač)
a taktiež viacero slovenských novinárov.

## Predstavenstvo klubu
* Willy Weber – zakladateľ a samozvaný doživotný prezident
* PhDr. Leo Kužela – tlačový hovorca
* Romi Farkaš – vyžrebovaný výkonný predseda
* Milan Palčisko – bezhonorárny konzul pre styk so zahraničím
* Ivan Bella – bezhonorárny konzul pre styk s mimozemskými civilizáciami
* Palo Karell – šéf ochranky Plešatej informačnej služby (PIS) a ochranky prezidenta

## História súťaže Mr. Plešina
Klub organizuje aj súťaž Mr. Plešina. Podľa členov klubu je to paródia na rôzne súťaže Miss. Súťažia vždy dobrovoľníci z radov plešatých. Súťažiaci sú vystavení rozličným disciplínam, ako napríklad jedenie čokolády, pitie mlieka, protestná hladovka a najmä promenáda v slipoch. Na vyhlásenie výsledkov dozerá statný notár, ktoré vyhlási ženská odporná porota zložená zo zástupkýň sponzorov, novinárskej a umeleckej obce. 

## Externé odkazy
* 
* 

Kategória:Alopécia
Kategória:Občianske združenia na Slovensku
Kategória:Organizácie založené v 1993
I Luciferi

**I Luciferi** alebo **Danzig 777: I Luciferi** je siedmy radový album americkej skupiny Danzig. Vyšiel v roku 2002. 

Po experimentoch s industriálnym metalom na predchádzajúcich dvoch dlhohrajúcich platniach predstavuje návrat ku koreňom skupiny. Na jednej strane sa stretol s nadšením fanúšikov odmietajúcich industriálne vplyvy, ktorí ho prirovnávali ku prvému albumu *[[Danzig (album)|Danzig]]* a ku tvorbe predošlej skupiny Glenna Danziga Samhain. Na druhej strane sa objavili názory považujúce ho za pokračovanie úpadku v produkcii a skladaní pesničiek. 

Natočené boli dva videoklipy. Prvý pre pesničku „Wicked Pussycat“, druhý pre „Kiss the Skull“. 

## Zoznam skladieb
# „Unendlich“ – 1:51
# „Black Mass“ – 4:58
# „Wicked Pussycat“ – 4:03
# „God Of Light“ – 3:39
# „Liberskull“ – 5:45
# „Dead Inside“ – 5:16
# „Kiss The Skull“ – 4:11
# „I Luciferi“ – 3:15
# „Naked Witch“ – 3:55
# „Angel Blake“ – 3:35
# „The Coldest Sun“ – 3:59
# „Halo Goddess Bone“ – 4:29
# „Without Light, I Am“ – 5:32

Kategória:Albumy Danzig
Kategória:Hudobné albumy z 2002
Circle of Snakes

***Circle of Snakes*** je ôsmy a zatiaľ posledný radový album americkej skupiny Danzig. Vyšiel v roku 2004. 

Album *Circle of Snakes* sa nesie v podobnom duchu, ako jeho predchodca *[[I Luciferi]]*. Podobne ako *I Luciferi*, dostalo sa mu ako chvál, tak aj negatívnych ohlasov. Chvály vyzdvihovali o niečo lepšiu produkciu oproti predchodcovi a lepšie vyznenie hlasu Glenna Danziga. Objavili sa dokonca hlasy považujúce album za najlepší Danzigov počin od čias albumu *[[Danzig 4]]*, alebo dokonca *[[Danzig III: How the Gods Kill]]*. Veľmi obľúbenou zložkou koncertou sa stala napríkld pesnička „Skin Carver“, hoci publikum sa väčšinou dožaduje staršieho materiálu. Kritika bola namierená na hutné gitary v mnohých pasážach prekrývajúce vokály a malú rôznorodosť albumu.

Natočené boli videoklipy pre pesničky „Circle of Snakes“ a „1000 Devils Reign“.

## Zoznam skladieb
# „Wotans Procession“ – 2:23
# „Skincarver“ – 3:57
# „Circle Of Snakes“ – 3:07
# „1000 Devils Reign“ – 3:47
# „Skull Forrest“ – 5:06
# „Hellmask“ – 3:14
# „When We Were Dead“ – 4:46
# „Night, Besodom“ – 3:28
# „My Darkness“ – 4:21
# „Netherbound“ – 3:41
# „Black Angel, White Angel“ – 4:23

Kategória:Albumy Danzig
Kategória:Hudobné albumy z 2004
Ole Rømer

**Ole Christensen Rømer** (* 25. september 1644, Århus, Dánsko† 19. september 1710, Kodaň) bol dánsky matematik a astronóm. V roku 1676 určil na základe pozorovania zákrytu Jupitera a jeho mesiacov, že rýchlosť svetla je konečná.

Je po ňom pomenovaný kráter Römer na privrátenej strane Mesiaca a planétka 2897 Ole Romer.

## Referencie


## Iné projekty

## Externé odkazy

* Roemer, Ole Christensen 
* Rømer and the Doppler Principle 
* ''Fysikeren Ole Rømer'' 
* ''Kroppedal Museum''
* Ole Rømer on the 50 Danish Kroner banknote 

Kategória:Dánski matematici
Kategória:Dánski astronómovia
Kategória:Členovia Francúzskej akadémie vied
Kategória:Osobnosti na dánskych bankovkách
Kategória:Absolventi Københavns Universitet
Olivový vrch

**Olivový vrch** (iné názvy: **Olivová hora**; staršie: **vrch Olivový**, **Olivetský vrch**, **vrch Olivetský**, **hora Olivová** , **Olivetská hora**, **hora Olivetská**; staršie zriedkavo: **Olejový vrch** ; ,  alebo جبل الطور – *Džabal at-Túr*) je vrch vo východnom Jeruzaleme. Na jeho západnom svahu sa nachádza najväčší židovský cintorín na svete. Na úpätí vrchu sa nachádza Getsemanská záhrada, v ktorej sa podľa tradície zdržiaval Ježiš pred svojím ukrižovaním.

## Galéria

File:Yad Avshalom.JPG|
File:Jerusalem - Pyramide de Zacharie.jpg|
File:Zkharia Hezir tombs.JPG|
File:Jerusalem Church of all nations BW 7.jpg|
File:Church of Mary Magdalene1.jpg|


## Pozri aj
* Židovský cintorín na Olivovej hore

## Zdroje

## Iné projekty

Kategória:Vrchy v Jeruzaleme
Kategória:Židovské cintoríny
Kategória:Cintoríny v Jeruzaleme
Kategória:Biblické miesta

Kategória:Vrchy pod 1000 metrov v Izraeli
Karapinar

**Karpinar** je názov vulkanického poľa nachádzajúceho sa v strednej Anatólii v Turecku. Pole sa skladá z piatich bazaltových troskových kužeľov, dvoch lávových prúdov a niekoľkých explozívnych kráterov a maarov. *Meke Dag* je s výškou  najvyšší troskový kužeľ strednej Anatólie.

Explozívne krátery a maary sa rozkladajú pozdĺž juhozápadno-severovýchodnej línie až k vulkánu Karaca Dağ. Maary a troskové kužele vznikli vývojom z hyaloklastových tufových kužeľov.

## Zoznam vulkanických friem poľa Karpinar
* **Troskové kužele**
** Andikli Ttepe
** Andilki-Ayirtmeke Tepe
** Kucukmedet Tepe
** Meke Dag
* **Krátery**
** Acigol
** Mekegolu
** Mekeobruk
** Yilanobrugu

## Iné projekty
.

## Externé odkazy
* www.volcano.si.edu – vulkanické pole Karapinar na Global Volcanism Program 

Kategória:Sopky Turecka
Kategória:Troskové kužele
Kategória:Tisícovky v Turecku]]
Hasan Dağı

**Hasan Dağı** je názov vyhasnutého stratovulkánu, nachádzajúceho sa v strednej Anatólii v Turecku. Vývoj vulkánu je previazaný s vývojom štyroch kaldier, najmladšia (4-5&nbsp;km široká) je umiestnená na vrchole sopky.

Sopka samotná je vytvorená z ryolitových až dacitových komplexov, ktoré sú datované od stredného miocénu. Okolo dvoch kráterov sú umiestnené andezitovo-dacitové dómy a s nimi spojené depozity pyroklastických prúdov a na pláňach v okolí stratovulkánu početné troskové kužele, maary a lávové prúdy štvrtohorného veku.

## Iné projekty
.

## Externé odkazy
* www.volcano.si.edu - stratovulkán Hasan Dağı na Global Volcanism Program 

Kategória:Sopky Turecka
Kategória:Stratovulkány
Kategória:Vrchy v Turecku
Kategória:Vyhasnuté sopky
Anti-

**Anti-** je cudzojazyčná predpona zodpovedajúca slovenskej predpone proti-.

## Príklady
*antibiotikum
*antifašista
*antikoncepcia
*antikomunista

Kategória:Predpony
Antedatovať

**Antedatovať** je napísať na listinu skorší dátum, než bola v skutočnosti vyhotovená a podpísaná. Antedatovanie je väčšinou spojené s protiprávnym konaním. Antedatovať možno napríklad aj počítačové súbory, keď páchateľ chce vytvoriť dojem, že vznikli skôr než v skutočnosti. Miesto antedatovať sa veľmi často nesprávne používa **antidatovať**.

Kategória:Právo
Ulteo

**Ulteo** je linuxová distribúcia, ktorú tvorí Gaël Duval, tvorca distribúcie *Mandrake*, dnes nazývanej Mandriva Linux. Ulteo je podľa Duvala „užívateľsky prístupný open source operačný systém, ktorý by mal zmeniť spôsob, akým ľudia používajú počítače“. Súčasná vývojová verzia Ulteo je postavená na distribúciách Kubuntu/Debian. Prvá alfa verzia (Ulteo Sirius Alpha1) vyšla 6. decembra 2006.

## Externé odkazy

* ulteo.com  - oficiálne stránky projektu

Kategória:Distribúcie Linuxu
Kategória:Slobodný softvér
Barón

**Barón** je stredný šľachtický titul, ktorý sa udeľoval na území takmer celej Európy. V hierarchii sa umiestňuje nad rytierom a pod vikomtom.

Kategória:Šľachtické tituly
Vikomt

right|thumb|Vikomtská korunka

**Vikomt** (z lat. vicecomes) je stredný šľachtický titul, ktorý sa udeľoval na území Európy. V hierarchii sa umiestňuje pod grófom a nad barónom. Manželka vikomta sa volala vikomtesa.

Kategória:Šľachtické tituly
Miešok

náhľad|Anatómia miešku.
**Miešok** alebo **skrótum** (lat. *scrotum*) je kožovosvalový vak väčšiny cicavcov, v ktorom sú uložené semenníky.

## Miešok človeka
U človeka sú v miešku uložené semenníky, nadsemenníky a začiatok semenovodu. Miešok je umiestnený medzi análnym otvorom a penisom. Obaly mieška vznikajú v prenatálnom období vychlípením brušnej steny.

V koži mieška je uložených veľa mazových a potných žliaz. Je silnejšie pigmentovaný ako koža inde. Pod kožou je podkožná svalová vrstva z hladkého svalstva, ktorá umožňuje miešku meniť tvar, a tým aj regulovať teplotu semenníkov. Spermie, ktoré sa tvoria v semenníkoch, totiž potrebujú pre svoj vývin nižšiu teplotu než je teplota zvyšku tela. Zdá sa, že u človeka je ideálna teplota pre spermatogenézu asi 34,4&nbsp;°C; 36,7&nbsp;°C už môže znižovať počet spermií v ejakuláte. 

Dutina mieška je rozdelená na dve polovice pravú a ľavú. Prepážka zodpovedá na koži prebiehajúcej brázde.

## Iné projekty

Kategória:Rozmnožovacia sústava
Markíz

**Markíz** je vysoký šľachtický titul, ktorý sa udeľoval na území Európy. V hierarchii sa umiestňuje pod kniežaťom a nad grófom.

Kategória:Šľachtické tituly
Vojvoda

right|thumb|Koruna vojvodu

**Vojvoda** je vysoký šľachtický titul, ktorý sa udeľoval na území Európy. Má v rôznych krajinách rôzny význam, umiestňuje sa nad veľkokniežaťom a pod veľkovojvodom.

Titul v iných jazykoch:
* po latinsky: *dux*
* po francúzsky: *duc*
* po nemecky: *Herzog*
* po anglicky: *Duke*


Kategória:Šľachtické tituly
Fontána

náhľad|Fontána v záhradách Villa Borghese, Rím

**Fontána** je umelo vytvorený exteriérový architektonický prvok, ktorého hlavnou súčasťou je prúd vody, zvyčajne v spojení s iným umeleckým dielom (socha, plastika, ...), resp. podstavcom.

Slovo fontána je výraz pochádzajúci z latinčiny a znamená veľkú ozdobnú nádrž na vodu s vodometom. Voda vo fontáne môže tiecť alebo striekať. Vodomet, vodostrek nie vodotrysk sú synonymá a označujú zariadenie vystrekujúce vodu do výšky.

## Pozri aj
* Fontánka
* Zoznam fontán v Bratislave
* Zoznam fontán v Košiciach
* Fontány a fontánky v Prešove

## Iné projekty

Kategória:Architektonické prvky
Pavilón

**Pavilón** je neveľká budova, väčšinou slúžiaca na oddych, ktorá býva súčasťou parkov, resp. iných väčších plôch.

## Iné projekty

Kategória:Stavby
Skleník

thumb|Skleník v Saint Paul, Minnesota (USA)
**Skleník** je stavba slúžiaca na umelé vytváranie a kontrolu vnútorných klimatických podmienok, najmä teploty a vlhkosti vhodných pre pestovanie istých druhov rastlín, ktoré by pri vonkajších poveternostných podmienkach neprosperovali, resp. prosperovali horšie.

## Pozri aj
* Záhrada
* Záhradníctvo

## Iné projekty

Kategória:Stavby
Kategória:Záhradníctvo
A cappella rock

**A cappella rock** (tal. *a cappella* – bez sprievodu) je odnož angloamerickej rockovej hudby, založená na speve interpreta alebo speváckeho súboru bez hudobného sprievodu. Najväčší rozmach zažil tento žáner v 50-tich rokoch 20. storočia na počiatkoch rokenrolu a bol doménou černošských skupín a spevákov (žáner doo-wop).

K najvýznamnejším predstaviteľom patrí skupina Nutmegs.

## Referencie


Kategória:Rockové hudobné žánre
Aak

**Aak** môže byť:
* druh kórejskej dvorskej hudby, pozri aak (hudba)
* typ nákladnej lode, synonymum: ak, pozri aak (loď)

## Referencie
Aak (loď)

náhľad|Aak na rieke Ruhr
**Aak** alebo **ak**   je dlhá riečna nákladná loď s plochým dnom a bez väzu (resp. so širokým väzom) určená na prepravu hromadného nákladu (napr. vína), ktorá sa vyskytovala v minulosti (od vrcholného stredoveku) v Porýní (Rýn, Ruhr, Mosela) a dnes už len na dolnom Rýne. 

V minulosti mohla mať niekedy aj plachty a ohnuté bočné steny, dnes už má len rovné bočné steny a je to takmer výlučne len vlečená loď. V holandčine slovo aak znamená okrem spomenutého typu lode aj určitý typ malých lodí alebo všeobecne veslicu. Vo Frízsku má slovo aak iný význam - znamená (vnútrozemskú alebo námornú) rybársku loď, prípadne menej často obytnú loď (archu) či vlečenú loď. 

## Referencie

Kategória:Lode podľa typu
Kaplnka

[náhľad|300px|Kaplnka v [Kuklov|Kuklove, okres Senica]]
**Kaplnka** (z lat. cappa, t. j. plášť, cupella, t. j. malý hrob) je označenie pre menšie súkromné i verejné bohoslužobné miestnosti, v ktorých sa neprechováva eucharistia alebo iba so zvláštnym povolením.

Pôvodne tento pojem označoval časť franského kráľovského paláca v Paríži, kde sa uchovával a uctieval mníšsky šat sv. Martina z Tours.

Kaplnky boli od raného stredoveku súčasťou palácov, hradov a iných sídiel, neskôr i radnice a menších domov (napr. Kaplnka sv. Ladislava v Primaciálnom paláci v Bratislave). Od obdobia gotiky vznikali kaplnky ako súčasti chrámových stavieb okolo chóru alebo pri bočných lodiach, často i zo súkromných donácií (napr. kaplnka Zápoľských v Spišskom Štvrtku a v Spišskej Kapitule).

Ako menšie samostatne stojace kresťanské kultové stavby sa rozšírili najmä v renesancii a baroku napr. ako zázračné, pútnické (súbor kaplniek v Marianke pri Bratislave), ako krstiteľnice (samostatné alebo pričlenené k chrámovému priestoru), pohrebné (postavené na cintorínoch; napr. neogotická kaplnka Laury Henckelovej na cintoríne v Rusovciach), náhrobné (slúžiace ako náhrobok rodu alebo cirkevných hodnostárov).

Osobitným typom sú dvojité kaplnky s dvoma podlahami, časté v palácoch a hradoch v celom stredoveku i ako karnery na cintorínoch (napr. Kaplnka Sv. Michala v areáli Starého zámku v Banskej Štiavnici).

## Pozri aj
* Kresťanská sakrálna architektúra

## Iné projekty

Kategória:Kaplnky
Kategória:Kresťanská architektúra
Kúria (sídlo šľachty)

[thumb|Kúria v [Župčany|Župčanoch (okr. Prešov), budova stálej expozície Literárne tradície východného Slovenska]]

**Kúria** (z lat. *curia*) bolo v Uhorsku skromnejšie vidiecke sídlo strednej a drobnej šľachty alebo mestské šľachtické sídlo. 

Kúria bývala prízemná alebo jednoposchodová murovaná obytná budova so skromnou architektonickou výzdobou, ktorá sa vyvinula zo stredovekého zemianskeho dvorca. Často bývala umiestnená na vyvýšenom mieste v obci alebo pri vodnom toku. Bloková budova alebo budova s krídlami spravidla súvisela s hospodárskym dvorom, záhradou alebo s malým parkom. Ako kaštieľ, s ktorým má niektoré spoločné architektonické prvky, zrejme mohla mať aj kúria obrannú funkciu. Jej stavba vychádzala z jednoduchej, ale vysoko účelnej ľudovej architektúry, alebo bola ovplyvnená jednotlivými umeleckými smermi.

Kúrie sa zachovali v mnohých slovenských obciach. Najstaršie sú z konca 15. storočia, ktoré mali často iba jednu alebo dve obytné miestnosti. Väčšina kúrií však pochádza zo 16. – 17. storočia. Boli to prevažne malé budovy s trámovými stropmi alebo s valenými či krížovými klenbami s hrebienkami. Okná mali často renesančné kamenné ostenie s kovanou mrežou.

Barok v 18. storočí výstavbu kúrií takmer neovplyvnil, zvýšil sa iba počet miestností a kúrie dostali obdĺžnikový pôdorys s mierne vystupujúcim rizalitom uprostred fasády. V miestnostiach boli barokové české a pruské klenby.

Klasicistické kúrie z 19. storočia mali štyri – šesť obytných miestností. Rizalit na čelnej fasáde ukončený tympanónom často sa menil na stĺpový portikus. Kúrie bývali s dvorom spojené stĺporadím. 

Kúrie svojou architektúrou dodnes predstavujú dominanty mnohých obcí na Slovensku, napr. renesančné kúrie v Necpaloch, v Príbovciach, rokokovo-klasicistická v Štítniku, vo Vyšnom Kubíne, baroková v Kalinčiakove, barokovo-klasicistická v Blatnici, klasicistická v Koplotovciach, empírová v Župčanoch a iné.

## Zdroj
* kúria. In: 

Kategória:Stavby
Krídlo

**Krídlo** môže byť:

* v anatómií, pozri krídlo (zoológia)
** krídlo (vták)
** krídlo (hmyz)
* v architektúre: pozri krídlo (architektúra)
* krajná alebo vonkajšia poloha pri športových hrách alebo vojenských uskupeniach
* časť lietadla, pozri krídlo lietadla
* skrátene: koncertné krídlo
* vyššia jednotka vojenského letectva niektorých krajín, pozri krídlo (letecká jednotka)
Krídlo (architektúra)

náhled|Palác vo Vatikáne s dvomi postrannými krídlami
**Krídlo** je časť budovy, ktorá je od hlavnej časti oddelená opticky, resp. orientáciou na iné svetové strany.

## Iné projekty

Kategória:Architektonické prvky
Šindeľ

[thumb|Šindľová strecha v [Rumunsko|Rumunsku]]
[thumb|[Chrám svätého Mikuláša (Bodružal)|Chrám sv. Mikuláša so šindľovou strechou]]
**Šindeľ** je strešná krytina. V minulosti bol často používaný drevený (pôvodný) variant, ktorý sa skladal z vyrezávaných, do seba zapadajúcich latiek. Jednotlivá takáto latka sa tiež nazýva **šindeľ**. V súčasnosti sa používajú šindle z rôznych materiálov a s rozdielnou montážou. Rozšírený je najmä šindeľ jednoduchých tvarov z asfaltových pásov s povrchovým posypom, ktorý sa pribíja na strechu do plného debnenia.

Výhodou šindľa je menšia hmotnosť a tým nižšie zaťaženie na konštrukciu krovu.

## Druhy
Rozlišujeme dva druhy dreveného šindľa podľa spôsobu výroby:

* **štiepaný šindeľ**, ktorý sa vyrába ručne. Drevo sa naseká na trojhranné latky, len o málo väčšie ako budúci šindeľ a dopracuje sa oberučným nožom do želanej formy. Takýto šindeľ má vyššie výrobné náklady, ale aj vyššiu trvácnosť.
* **rezaný šindeľ**, ktorý je robený strojovo. Je lacnejší, no má o niečo menšiu životnosť, pretože pri rezaní sa narúša štruktúra dreva (vlas).
* Šindle sa vyrábajú najmä z dreva pomalyrastúcich ihličnatých stromov (smrekovec, jedľa, smrek), ale aj z tvrdého listnatého dreva (jasan, dub), ktoré má vyššiu životnosť, ale je o niečo ťažšie. Borovica nie je z tohoto pohľadu vhodná pre vysoký obsah živice a hrčkovitosť.

## Charakteristika
Šindeľ bol hlavne v minulosti často používanou strešnou krytinou. Jednotlivé kusy do seba zapadajú na spôsob perodrážky. Neveľké rozmery umožňujú veľkú variabilitu a široké použitie aj na zložitých tvaroch striech ľudovej architektúry. Hrebeň strechy sa riešil tak, že na náveternej strane domu sa najvrchnejší rad šindľov vysunul o niečo vyššie.

V súčasnosti sa používajú aj šindle z plastu, ktoré sú lacnejšie, avšak nie také kvalitné ako drevené. Šindle z plastu však nevyžadujú pravidelnú údržbu a čas potrebný na montáž je výrazne kratší. Výhodou je aj menšia hmotnosť. V minulosti bol často čierny, dodnes sa na dosiahnutie nenasiakavosti používajú asfaltové prípravky. Tradičnú hnedú je možno vidieť len zriedka.

## Externé odkazy
* drevený šindeľ  na *www.lidova-architektura.cz* 

Kategória:Strešná konštrukcia
Kategória:Ľudová architektúra
Kategória:Drevená architektúra
Kategória:Stavebné výrobky
Kategória:Výrobky z dreva
Pilier

náhľad|Detail rímskeho piliera.

**Pilier** je architektonický prvok, murovaná zvislá nosná konštrukcia, ktorej dĺžka nepresahuje dvojnásobnú výšku prierezu a výška je väčšia ako päťnásobok jej šírky. Prierez piliera býva štvorcového, polygónového alebo obdĺžnikového tvaru s dlhšou stranou v smere najväčšieho namáhania.

Slúži k zvýšeniu stability a podopretiu stavby, resp. jej časti. Najčastejšie sa používa tehlové murivo na cementovú maltu, ďalej kamenné, kvádrové a pod.

## Referencie

## Pozri aj
* Stĺp

## Iné projekty

Kategória:Architektonické prvky
Kategória:Zvislé nosné konštrukcie
Slnečné hodiny

thumb|Slnečné hodiny
**Slnečné hodiny** sú prastarým prostriedkom na meranie času za pomoci rotácie Zeme a tým spôsobeného zdanlivého pohybu Slnka po oblohe. Pohybujúce sa Slnko vrhá rovnako pohyblivý tieň, ktorý potom za pomoci tienidla a stupnice ukazuje čas.

## História
[thumb|"Dvojité" slnečné hodiny v [Nové Město nad Metují|Novém Městě nad Metují, východné Čechy]]

Najstaršie pramene hovoria o používaní hodín v Číne a Egypte v období okolo roku 1500 pred Kristom. V Grécku zostrojil prvé slnečné hodiny Alexander Lakedaimonský asi v prvej polovici 5. storočia pred Kristom. Antické hodiny boli zložené z pologuľovej misy so zvislým polomerom, ktorý slúžil ako os. Koniec tyče zapadal do stredu gule a vodorovného kruhu, ktorý bol okrajom pologule. Polkruh v mise bol delený na 12 rovnakých dielov a tyč vrhala v priebehu dňa na polkruh svoj tieň. Do Ríma priniesol slnečné hodiny konzul Manlius Valerius Massala zo Sicílie v roku 263 pred Kr.

Prvé slnečné hodiny s gnómonom kolmým na zemský povrch boli nepresné. Ich podstatné zlepšenie nastalo, keď sa gnómon umiestnil tak, že koniec tyče smeroval do polohy svetového pólu a bol tak rovnobežný so zemskou osou. Pri takejto úprave sa nemerala dĺžka vrhnutého tieňa, ale smer. Okrem pevných slnečných hodín sa od stredoveku používali aj prenosné slnečné hodiny. Z niektorých slnečných hodín sa dali zistiť rôzne kalendárne údaje, sviatky, hodiny východu a západu Slnka a pod.

O zdokonalenie stredovekej gnomoniky sa zaslúžili Arabi, v 13. storočí to bol najmä Abú Hasan Alí. V Európe sa slnečné hodiny objavili najskôr v nemeckých krajinách, približne okolo roku 1450. Medzi známych výrobcov slnečných hodín patrili Hans Dorn, Ján Pretorius, Erazmus Habermel a ďalší.

## Referencie

## Literatúra
* 

*

## Pozri aj
* Gnómon
* Hodiny

## Iné projekty

## Externé odkazy
* Databáza slnečných hodín v Česku a na Slovensku 

Kategória:Hodiny
Lúky

**Lúky** môžu byť

*trávnaté plochy, pozri lúka
*obec v okrese Púchov, pozri Lúky (okres Púchov)
*miestna časť bratislavskej Petržalky, pozri Lúky (Bratislava)
* ulica v Martine, pozri Lúky (Martin)

## Pozri aj
*Bodzianske Lúky – obec v okrese Komárno
*Potônske Lúky – obec v okrese Dunajská Streda
Veľkovojvoda

**Veľkovojvoda** je vysoký šľachtický titul, ktorý sa udeľoval na území Európy od 16. storočia. Prvý raz udelil tento titul pápež Pius V. roku 1569 vojvodovi florentskému Cosimovi I. 

V hierarchii sa umiestňuje nad vojvodom, často označujú samostatného panovníka, ktorý je z hľadiska formálnej hierarchie priamo pod titulom kráľ. Územie ovládané velkovojvodcom sa nazýva veľkovojvodstvo. Panovníci jednej európskej krajín majú titul veľkovojvodu (Luxembursko).

Titul v niektorých jazykoch:
* po latinsky *dux magnus*
* po nemecky *Großherzog* (*Grossherzog*)
* po francúzsky *grand-duc*
* po taliansky *granduca* 
* po anglicky *Grand Duke*

Vo francúzštine a niekedy aj v angličtina sa ako Grand Duke/grand-duc zvykne prekladať aj odlišný titul veľkoknieža.

## Pozri aj
* veľkoknieža 
* arcivojvoda

## Iné projekty

Kategória:Šľachtické tituly
Kategória:Panovnícke tituly
Arcivojvoda

**Arcivojvoda** () je vysoký šľachtický titul, ktorý sa udeľoval výhradne v rámci rakúskeho arcidomu. V hierarchii sa umiestňuje nad vojvodom.

Titul rakúsky arcivojvoda:
* si ako prvý nárokoval vojvoda Rudolf IV. Koktavý v roku 1359 (tzv. privilegium maius)
* prvýkrát použil Ernst Železný (zomrel 1424)
* na úrovni rímskonemeckej ríše prvý raz uznal cisár Fridrich III. roku 1453 pre príslušníkov svojej línie a pre Siegmunda zo staršej tirolskej línie, nie však pre Ladislava Pohrobka (sám bol potom arcivojvoda rakúsky ako Fridrich V. od roku 1457); odvtedy ho rakúski Habsburgovci používali stále až dodnes

## Pozri aj
* veľkovojvoda
* Zoznam panovníkov Rakúska

Kategória:Šľachtické tituly
Veľkoknieža

**Veľkoknieža** bol šľachtický titul udeľovaný na území Európy, ktorý sa v hierarchii umiestňoval nad kniežaťom a pod vojvodom. Panovníci niektorých európskych monarchií mali titul veľkokniežaťa. Titul vymrel v roku 1918.

## "Veľkoknieža" na území Ruska
Pred zjednotením ruských zemí mohli titul *veľkoknieža* používať iba panovníci zvrchovaného územia (kniežatstva, resp. veľkokniežatstva). 

Po tom, ako Peter I. Veľký v r. 1721 zaviedol pre označenie cára ruského impéria titul imperátor, titul "veľkoknieža" sa používal pri plnom titulovaní panovníka (vymenovaní ním ovládaných území): "…cár kazanský, astrachanský a sibírsky, veľkoknieža smolenský, tverskej, vjatskej a iných zemí".

Peter I. Veľký však zaviedol novú tradíciu, kedy titulom veľkoknieža označoval svojho vnuka Petra Alexejeviča. Odvtedy tak tento titul patril aj vnukom vládnuceho cára. Poriadok v titulovaní zaviedol vo svojom nariadení z r.1797 cár Pavol I.. V zmysle tohoto príkazu boli titulom *veľkoknieža* a *veľkokňažná* označovaní iba priami potomkovia úradujúceho vladára. Titul "veľkoknieža" sa teda významom priblížil európskemu titulu princ, aj keď tu isté odlišnosti boli. Cár mohol titul "veľkoknieža" odňať, ak okolnosti narodenia alebo života osoby boli nedôstojné cárskeho trónu alebo boli v rozpore s ustanoveniami nariadenia Pavla I.

V Rusku sa ešte rozlišoval titul *Veľkoknieža/Veľkokňažná a Imperátorské Veličenstvo*, ktorý boli oprávnení užívať synovia, dcéry, bratia, sestry a v mužskom pokolení aj vnuci imperátora. 

## Referencie

Kategória:Šľachtické tituly
Kategória:Panovnícke tituly
Princ

**Princ** (z lat. *princeps* = prvý) označuje nevládnuceho člena rodu panovníka. Môže to byť kráľov syn alebo mladší brat. Princ, ktorý je následník trónu, sa nazýva korunný princ.

Princovia sa veľmi často objavujú okrem reálneho života aj v rozličných rozprávkach a príbehoch. Známe je tiež prekliatie princa a premenenie na nejakú bytosť, napríklad na žabku. V rozprávkach tiež často princ zachraňuje princeznú pred drakom alebo inou bytosťou, alebo ju prebudí zo spánku svojím bozkom.

## Pozri aj
Prince (rozlišovacia stránka)

Kategória:Tituly
Neslušanka

**Neslušanka** je potok nachádzajúci sa v regióne Kysuce, konkrétne v podcelku zvanom Dolné Kysuce. Preteká obcami Nesluša a Rudinka, z časti aj priľahlým Kysuckým Novým Mestom. Je to pravostranný prítok Kysuce, má dĺžku 13,1 km a je tokom IV. rádu. Na dolnom toku bol vybudovaný Neslušský rybník.

## Prameň
Pramení v Javorníkoch, v podcelku Vysoké Javorníky, pod hlavným hrebeňom pohoria na západnom svahu vrchu Vrchrieka (861 m n. m.),  v nadmorskej výške približne 730 m n. m.

## Smer toku
Potok má najmä juhovýchodný smer, kde preteká obcou Nesluša a taktiež prechádza Neslušským rybníkom (VN Nesluša), kde sa potom pri obci Rudinka, pri úpätí časti Kysuckej brány - Brodnianky (719,8 m n. m.) vlieva do rieky Kysuca v nadmorskej výške cca 335 m n. m.

## Prítoky
*Pravostranný: Rudinský potok
*Ľavostranný: Súľkov potok

## Referencie

Kategória:Potoky na Slovensku
Kategória:Povodie Kysuce
Kategória:Vodné toky v Javorníkoch
Kategória:Vodné toky v okrese Kysucké Nové Mesto
Privatbanka

náhľad|Sídlo na Einsteinovej v Bratislave

**Privatbanka, a. s.** je prvá špecializovaná banka na Slovensku. Vznikla v roku 2005 transformáciou Banky Slovakia. Privatbanka sa zameriava na privátne bankovníctvo. Ponúka aj služby korporátneho (firemného) ako aj individuálneho bankovníctva. Vlastníkom banky je skupina Penta.

Privátne bankovníctvo je služba, v rámci ktorej privátna banka poskytuje klientovi systematickú správu jeho finančných prostriedkov. Cieľom individuálne zostavenej investičnej stratégie je efektívne zhodnotenie a dlhodobé zveľadenie majetku klienta. Banku v kontakte s klientom zastupuje privátny bankár, špecializovaný osobný poradca klienta. Je to profesionál, ktorý má prehľad vo finančných produktoch, dokonale pozná svojich klientov a jeho potreby a na základe ich poznania pripravuje pre klienta najvhodnejšiu investičnú stratégiu. V súčasnosti ich v Privatbanke pôsobí 14. 

Okrem ústredia, a ďalšej pobočky v Bratislave má banka pobočky a zastúpenia v Banskej Bystrici, Brezne, Dunajskej Strede, Košiciach, Nitre, Prešove, Prievidzi, Trenčíne, Trnave a Žiline.  Banka od roku 2009 podniká aj na českom trhu. Zastúpenie má v Prahe.

## Referencie

## Externé odkazy
* http://www.privatbanka.sk

Kategória:Banky na Slovensku
Kategória:Podniky založené v 2005
Rudinský potok

**Rudinský potok** je potok na dolných Kysuciach, tečie v západnej časti okresu Kysucké Nové Mesto. Je to najvýznamnejší, pravostranný prítok Neslušanky, má dĺžku 11,6 km a je tokom V. rádu.

## Prameň
Pramení v Javorníkoch, v podcelku Vysoké Javorníky, na južných svahoch Jakubovského vrchu v nadmorskej výške cca 710 m n. m.

## Opis toku
Od prameňa tečie sprvu na juh, približne od osady Dobošovci následne viac na juhojuhovýchod. Na hornom toku preteká iba riedko zaľudneným kopaničiarskym územím a priberá niekoľko krátkych prítokov. Na strednom toku vstupuje do intravilánu obce Rudinská, pod obcou priberá svoj najdlhší prítok, pravostranný spod Starej lúky. Na dolnom toku sa stáča na juhovýchod, preteká intravilánom obce Rudina a ústi do Neslušanky.

## Geomorfologické celky
*Javorníky, geomorfologické podcelky: 
**Vysoké Javorníky
**Nízke Javorníky

## Prítoky
*Pravostranné: prítok zo severného svahu Kazíckej Kýčery (910,4 m n. m.), Štefánkov potok, krátky potok tečúci v blízkosti osady Greňovci, prítok prameniaci na východnom svahu Ráztoky (866 m n. m.), dva prítoky prameniace na juhovýchodných svahoch Ráztoky, Čierniková, krátky prítok tečúci severne od osady Tabarovci, prítok spod Starej lúky (716,4 m n. m.), prítok prameniaci východne od vrchu Janušovo (562 m n. m.)
*Ľavostranné: prítok prameniaci južne od osady Tabačkovci, dva prítoky od osady Urbanovci (jeden vzniká severne, druhý južne od osady), prítok ústiaci pri osade Mihalovci, dva prítoky z južných svahov Žiaru (869,2 m n. m.), prítok prameniaci východne od osady Kopanica

## Ústie
Do Neslušanky sa vlieva na okraji obce Rudina (VJV od jej stredu) v nadmorskej výške približne 342 m n. m.

## Obce
*Rudinská
*Rudina

## Referencie

Kategória:Potoky na Slovensku
Kategória:Povodie Kysuce
Kategória:Vodné toky v Javorníkoch
Kategória:Vodné toky v okrese Kysucké Nové Mesto